Kategorizirani športniki pri županu 
Vir: Občina Brežice 

Zadnji januarski sprejem pri županu občine Brežice Ivanu Molanu je bil posvečen kategoriziranim športnikom brežiške občine, teh je v občini kar 58. Župan je v svojem nagovoru dejal, da je ponosen na dosežke športnikov, ki s svojimi uspehi promovirajo občino tako v Sloveniji kot v svetu. Športno uspešno leto 2008 je pozlatilo še Kozmusovo olimpijsko odličje.   
Občina Brežice  je po številu odličnih športnikov v vrhu države,  uspehi so rezultat dela in predanosti športnikov in trenerjev. Župan je izrazil upanje, da kriza v gospodarstvu in posledično morebitno zmanjšanje sponzorskih sredstev ne bo vplivalo na odločenost športnikov, da vztrajajo pri svoji dejavnosti. Pogoji za delo v športu se bodo v občini izboljšali z izgraditvijo športne infrastrukture – z izgradnjo telovadnice ob Ekonomski in trgovski šoli Brežice, z obnovo telovadnice ob gimnaziji ter izgradnjo večnamenske športne dvorane pri osnovni šoli Brežice. 
Sprejema so se udeležili tudi predsedniki klubov in trenerji, ki so se skupaj s svojimi varovanci in z županom po končanem uradnem delu sproščeno družili. 

Kategorizirani športniki (kategorije – svetovni, mednarodni, državni, mladinski in perspektivni): 
Kozmus Primož, Rovan Jurij, Špiler Marko, Špiler Barbara, Drobnič Mateja, Petan Maja, Bucalo Rožle, Zevnik Vid, Kozole Dejan, Butara Denis, Deržanič Rok, Bogovič Tomaž in Križnik Lucija (Atletski klub FIT Brežice); Kržan Vesna, Pešec Gabrijela in Molan Simona (Strelski klub Brežice); Hribar Andraž, Jevševar Bojan, Piltaver Jaka in Bogovič Vid (orientacijski klub Brežice); Matjašič Uroš, Božičnik Andraž, Hotko Sandi, Žerjav Matej, Žerjav Damjan, Pšeničnik Peter, Vučkovič Vojko, Harapin Dejan, Ferenčak Andrejka, Derenda Matic, Kolarič Tielen, Obradovič Žan, Žabjek Jure in Knezič Matej (Društvo borilnih veščin Katana Globoko); Preskar Marjan, Kolarič Franc in  Mlinarič Rudolf (SD Rudar Globoko); Petančič Aljaž, Ferenčak Jože, Budič Bruno, Petelinc Sandi in Kopinč Viktor (Karate klub Brežice); Avšič Matjaž in Irt Boris (ŠD RAZLAG Čatež), Fakin Helena, Gramc Kristina, Horžen Kaja, Krošelj Nuša, Lesinšek Amelija, Markovič Petra, Medved Katja, Miler Vanesa, Molan Andreja, Muc Polona, Nikolič Larisa, Ogorevc Nina, Suban Mateja in Šoško Helena (Ženski rokometni klub Brežice). 


